Ittestjar preċiż tal-emissjonijiet f'kundizzjonijiet reali tas-sewqan itejbu l-kwalità tal-arja fl-Ewropa Fit-12 ta' Frar 2016, il-Kunsill approva l-adozzjoni tat-tieni pakkett ta' regoli għall-introduzzjoni ta' testijiet tal- emissjonijiet reali waqt is-sewqan (RDE). It-testijiet il-ġodda huma maħsuba biex ikejlu b'mod aktar preċiż l-emissjonijiet ta' sustanzi niġġiesa mill-karozzi u vetturi ħfief oħra. Il-bżonn ta' testijiet ġodda Biex jiġu approvati, il-mudelli ġodda tal-vetturi bħalissa qed ikunu soġġetti għal testijiet fil-laboratorju tal-emissjonijiet tagħhom. Madankollu, l-analiżi wriet li l-vetturi ffabbrikati skont l-istandards eżistenti tal-UE jiġġeneraw emissjonijiet sostanzjalment ogħla fit-triq milli fil-kondizzjonijiet tal-laboratorju. Din il-problema ġiet identifikata b'mod partikolari b'rabta mal-emissjonijiet, minn , tas- sustanza niġġiesa NOx . Għalhekk, hemm bżonn ta' proċeduri ġodda biex jitkejlu l-emissjonijiet f'kondizzjonijiet reali ta' sewqan. Limiti tal-emissjonijiet u fatturi ta' konformità It-tieni pakkett dwar it-testijiet RDE jistabbilixxi l- limiti applikabbli tal-emissjonijiet f'dawn it-testijiet u d- għall-applikazzjoni tagħhom għal mudelli ġodda u għal vetturi ġodda. Ir-rekwiżiti finali ser jiddaħħlu f'żewġ fażijiet. L-ewwel fażi għandha tapplika minn Settembru 2017 għal mudelli ġodda u minn Settembru 2019 għal vetturi ġodda. Matul dan l-ewwel perijodu, ser jiġi permess fattur ta' konformità ta' mhux iżjed minn 2.1 (110 %) għall-qbiż tal-limitu tal-emissjonijiet NOx (80 mg/km). L-għan huwa li jingħata żmien biżżejjed lill-manifatturi biex jadattaw ruħhom b'mod gradwali għar-regoli l-ġodda RDE. L-ewwel fattur ta' konformità ser jitneħħa gradwalment sa mhux aktar tard mill-2021. Fit-tieni stadju, minn Jannar 2020 għal mudelli ġodda u minn Jannar 2021 għall-vetturi ġodda, se jkun għad hemm il-possibbiltà li jiġi applikat fattur ta' konformità Madankollu dan it-tieni fattur ta' konformità se jkun biss ta' 1 flimkien mal-marġni ta' żball, li bħalissa huwa stabbilit għal 0.5. (B'fattur ta' konformità ta' 1.5 il-limitu jista' jinqabeż b'50%). Il-marġni ta' żball jirrifletti inċertezzi statistiċi u tekniċi tat-testijiet. Dan it-tieni fattur ta' konformità se jiġi rivedut kull sena sabiex jitqies it-titjib tekniku fit-tagħmir tat-testijiet. Vjaġġi ta' test Sabiex jiġi evitat li l-vetturi ttestjati jinsaqu b'mod preġudikat, ir-regoli l-ġodda jiddefinixxu f' parametri li jitkejlu l-karatteristiċi tal-vjaġġ ta' test (medda tal-veloċità, żieda fl-elevazzjoni...). Apparati ta' manipulazzjoni Sabiex jiġi evitat l-użu ta' apparati ta' manipulazzjoni projbiti, dan it-tieni pakkett jintroduċi regoli biex titjieb is-superviżjoni tal-istrateġija ta' kontroll tal-emissjonijiet tal-vetturi. Il-fabbrikanti tal-karozzi ser jintalbu jipprovdu iktar informazzjoni dwar dan lill-awtoritajiet. Skeda ta' żmien u l-passi li jmiss Fit-28 ta' Ottubru 2015, it-tieni pakkett ħa vot pożittiv mill- kumitat regolatorju korrispondenti (il-Kumitat Tekniku għall-Vetturi bil-Mutur, TCMV), korp tal-Kummissjoni li fih huma rappreżentati l-istati membri kollha. Peress li dan l-att legali huwa regolament tal-Kummissjoni soġġett għall-proċedura regolatorja bi skrutinju, it-test imbagħad ġie ppreżentat lill-Kunsill u l-Parlament Ewropew. Il-Parlament kontra riżoluzzjoni li timblukkah fit-3 ta' Frar 2016, u ta l- approvazzjoni tiegħu għall-pakkett. Il- Kunsill iddeċieda li ma jopponix l-adozzjoni tiegħu, fil-laqgħa tiegħu tat-12 ta' Frar 2016, bħala punt mingħajr diskussjoni. Wara din id- deċiżjoni tal-Kunsill , il-Kummissjoni tista' tadotta r-regolament. Mistennija żewġ pakketti oħra biex jikkompletaw il-qafas legali tat-testijiet tal-emissjonijiet reali waqt is-sewqan. Emissjonijiet reali tas-sewqan: Il-Kunsill jagħti d-dawl aħdar għall-ewwel pakkett Abbozz ta' Regolament tal-Kummissjoni dwar it-testijiet tal-emissjonijiet f'sewqan reali (it-tieni pakkett) Ara l-paġna tal-laqgħa